KIRKENYT 


Når  vi  tjener  Herren 
bliver  vores  familie  velsignet  - 


siger  søster  Anne  Hawkins 
Pinnock,  som  er  hustru  til 
ældste  Hugh  W.  Pinnock, 
andenrådgiver  i  område- 
præsidentskabet. 

-  Børnene  har  det  langt 
bedre,  når  vi  tjener  Herren, 
men  vi  har  fortalt  vores 
børn,  at  de  ikke  skal  afhol- 
de noget  bryllup,  føde  no- 
gen børn,  osv,  uden  det  sker 
i  forbindelse  med  konferen- 
cerne i  Salt  Lake  City,  siger 
hun  med  et  smil,  og  indtil 
nu  har  de  adlydt.  Ved  okto- 
berkonferencen deltog  vi  i 
en  søns  bryllup,  en  datters 
missionærfarvel.  Og  ved 
næste  konference  bliver 
endnu  et  barnebarn  født. 

Mens  søster  Pinnock  ro- 
ligt og  metodisk  pakker  kuf- 
ferterne på  hotellet  efter 
stavskonferencen  i  Gøte- 
borg sidste  efterår,  fortæller 
hun  om  den  glæde,  som  det 
er  at  være  ved  sin  mand  si- 
de i  deres  nye  kaldelse  i 
Europa. 

-  Det  er  som  at  være  på 
en  åndelig  bryllupsrejse.  Vi 
kan  aldrig  ofre  noget  for 
Herren.  Han  velsigner  os 
altid  så  rigeligt,  at  vi  altid 
vil  stå  i  gæld  til  ham,  fort- 
sætter søster  Pinnock. 

Før  ældste  Pinnock  blev 
kaldet  som  medlem  af  De 
Halvfjerds'  Første  Kvorum, 
tjente  han  som  missions- 
præsident  i  Pennsylvanien. 
De  havde  alle  seks  børn 
med  på  mission.  Den  yngste 
datter  var  da  3  år  gammel. 

-  Det  var  en  vidunderlig 
tid,  mindes  hun.  Vi  kan  si- 
ge, at  alle  vore  børn  er  pro- 
dukter af  missionsmarken. 
Lige  nu  er  en  af  vore  døtre 
missionær  i  Barcelona. 


Et  liv  i  tjeneste 

I  Lære  og  Pagter  107:25 
fortæller  Herren  os,  at  »De 
halvfjerds  er  også  kaldet  til 
at  prædike  evangeliet  og 
være  særlige  vidner  for  ik- 
ke-jøderne  og  for  hele  ver- 
den. Og  heri  adskiller  de  sig 
i  deres  kalds  pligter  fra  an- 
dre embedsmænd  i  kirken«. 

-  Det  betyder,  at  jeg  al- 
tid har  rene  hvide  skjorter 
og  en  kuffert  klar,«  siger  sø- 
ster Pinnock,  som  følger  sin 
mand  på  rejserne,  så  ofte 
som  hun  kan.  Der  er  næ- 
sten hver  weekend  en 
stavskonference  og  mange 
missioner,  der  skal  besøges. 


Indtil  1977  levede  vi  et 
ganske  normalt  liv  i  Salt 
Lake  City.  Nu  er  vi  ikke  ret 
meget  hjemme,  men  vi  er 
sammen  for  evigt,  fortæller 
søster  Pinnock. 

Når  foråret  kommer,  hå- 
ber hun  at  få  tid  til  sine 
oliemalerier.  Det  britiske 
landskab  er  smukt,  og  hun 
elsker  De  Britiske  Øer  og 
dets  folk,  hvorfra  hendes 
forfædre  kommer. 

Et  råd 

Som  svar  på  spørgsmålet 
om,  hvad  hun  gerne  vil  sige 
til  sine  søstre  i  Skandinavi- 
en, siger  søster  Pinnock: 


Søster  Anne  Hawkins 
Pinnock  finder  glæde  ved 
at  tjene  Herren. 
(Foto:  Malin  Johansson) . 


-  Ær  præstedømmet! 
Ær  jeres  rolle  som  hustru 
ved  jeres  mands  side.  Det 
gør  vi  ved  at  vide,  at  Her- 
ren arbejder  gennem  en  ret- 
færdig præstedømmebærer. 
Hans  ansvar  er  lige  så  vigti- 
ge som  mine!  Lyt  til  din 
ægtemand  i  retfærdighed 
og  udfør  vor  himmelske  Fa- 
ders vilje. 

Hun  opfordrer  unge 
mennesker  til  at  vove  at 
være  et  eksempel  for  dem, 
som  omgiver  dem. 

-  Herren  vil  altid  velsig- 
ne de  retskafne,  og  denne 
lykke  er  langt  større  end 
noget  verden  kan  tilbyde 
(Matt.  5:44,  Joh.  14:21-23). 
Studér  skriften  dagligt,  bed 
hver  dag  og  vær  glad  for 
det,  du  er!  slutter  søster 
Pinnock. 

Et  sidste  hurtigt  blik 
rundt  i  hotelværelset,  jo, 
det  hele  er  pakket.  Kuffer- 
terne afleveres  i  receptio- 
nen, eftersom  ældste  Pin- 
nock ikke  er  færdig  med  si- 
ne møder  endnu.  Der  skal 
ventes,  men  søster  Pinnock 
er  ikke  utålmodig.  Hun 
ved,  hvad  hendes  kaldelse 
er,  og  hun  mener,  at  det  er 
et  privilegium  at  tjene  sam- 
men med  en  god  og  retfær- 
dig ægtemand.  Hun  tjener 
med  glæde.  □ 

Birgitta  Strandberg 

Smukt  jule-  og  papirklip 
af  Charlotte  Hentzen. 
(Foto:  MR). 


Julebasar  i 
Lyngby  Storcenter 


I forbindelse  med  Hjæl- 
peforeningens  150-år 
blev  man  opfordret  til  at 
gøre  året  1992  til  et  specielt 
år.  Københavns  3.  ward  tog 
udfordringen  op  og  beslut- 
tede allerede  i  januar  1992 
at  arrangere  en  julebasar  i 
Lyngby  Storcenter. 

Jette  Lauridsen,  Hjælpe- 
foreningens  præsidentinde  i 
Københavns  3.  ward,  for- 
tæller: 

-  Oprindeligt  blev  ideen 
fostret  i  Canada  for  1 1  år 
siden,  hvor  jeg  overværede 
en  basar  arrangeret  af  Hjæl- 
peforeningen, som  blev  af- 
holdt i  et  stort  forretnings- 
center  i  provinsen  Alberta. 
Det  var  spændende,  og  jeg 
har  længe  haft  ønsket  om 
at  gøre  det  samme  herhjem- 
me. Det  måtte  prøves. 


-  Formålet  var  at  gøre 
opmærksom  på  os  selv  som 
en  forening  for  kvinder 
samt  at  vise  Hjælpeforenin- 
gens udstilling,  og  samtidig 
ville  vi  gerne  gøre  noget  for 
andre.  Vi  besluttede,  at  vo- 
res overskud  skulle  gå  til  br. 
Jens  Ole  Byskovs  Ghana- 
projekt. 

Unge  og  ældre  kvinder 
havde  i  et  helt  år  været  flit- 
tigt beskæftiget  med  at  pro- 
ducere håndarbejde  til  den- 
ne særlige  dag.  Og  især  i 
den  sidste  sidste  måned  var 
der  travlhed  i  de  små  hjem. 
Det  var  ikke  ualmindeligt 
at  hele  familien  blev  invol- 
veret. Resultatet  var  særde- 
les professionelt. 

Søstre,  der  måske  er  lidt 
mindre  kreative,  tog  også 
aktivt  og  med  glæde  del  i 


julebasaren  og  dens  forbere- 
delser. Under  et  hjælpefor- 
eningsmøde blev  der  f.eks. 
repareret  og  strøget  brugt 
tøj  som  aldrig  før,  og  der 
blev  lavet  postkort  og  tørre- 
de blomsterkranse. 

Hjælpeforeningens  jule- 
middag stod  ligeledes  i  ba- 
sarens tegn.  Her  lavede 
man  bl.a.  juledekorationer 
under  professionel  ledelse, 
og  alle  dekorationerne  blev 
skænket  til  basaren. 

Julegaver  til  hele  familien 

Basaren  løb  af  stabelen  den 
5.  december  1992  under 
store  forventninger  -  med 
fin  julestemning  og  stille 
baggrundsmusik.  På  første- 
salen i  Lyngby  Storcenter 
viste  man  Hjælpeforenin- 
gens udstilling  samt  plan- 


cher med  billeder  fra  pro- 
jekt Ghana,  som  mange 
mennesker  viste  interesse 
for. 

I  de  tolv  opstillede  boder 
kunne  man  købe  alt  fra  ju- 
lepynt og  juleklip  til  fikst 
dametøj,  silketryk  i  tørklæ- 
der og  slips,  smykker  i  ædle 
sten,  børnetøj  i  strik  og 
stof,  T-shirts  med  applikati- 
oner, mindebøger,  brændte 
mandler  i  flotte  glas,  Bar- 
fa  ie-dukker  med  smukke 
kreationer  samt  himmelsen- 
ge til  samme.  Var  man  inte- 
resseret i  alskens  gode  og 
nyttige  ting,  kunne  det  kø- 
bes i  kræmmerboden,  og 
der  var  en  brugttøjsafdeling, 
hvor  man  kunne  købe  prak- 
tisk tøj  i  alle  afskygninger 
til  billige  penge. 

Trængte  man  til  et  hvil 
oven  på  de  mange  indtryk, 
var  det  muligt  at  købe 
hjemmebag  i  boden  med 
forfriskninger.  Alle  delta- 
gerne var  blevet  bedt  om  at 
donere  brød,  boller  og  ka- 
ger, der  kunne  købes  og  ny- 
des i  den  lille  cafe,  der  var 
indrettet  til  samme  formål. 
Her  kunne  også  købes  urte- 
te og  sodavand. 

-  Som  konklusion,  siger 
Jette  Lauridsen,  må  man  si- 
ge, at  basaren  var  et  spæn- 
dende projekt,  der  gav 
mange  rige  erfaringer.  Kvin- 
derne i  Hjælpeforeningen 
er  meget  dygtige  og  kreati- 
ve, men  som  forretnings- 
kvinder mangler  vi  erfaring. 
Produkterne  blev  solgt  me- 
get billigt  til  stor  glæde  for 
de  julehandlende.  Det  helt 
store  overskud,  vi  havde 
håbet  på,  opnåede  vi  des- 
værre ikke. 

Projektet  indbragte  et 
overskud  på  ca.  2.300  kr.  □ 

Moneca  Rohrmann 

Unge  fra  Allerød 

besøger  synagogen  i  København 


Seminar  og  UMUP  fra 
Allerød  Ward  besøgte 
i  oktober  den  jødiske  syna- 
goge i  Krystalgade  i  Køben- 
havn. 

Lis  Andersen,  som  del- 
tog som  voksen  leder  og 
mor  fortæller: 

—  Det  var  en  meget  inte- 
ressant aften  i  synagogen. 
Vi  følte  os  meget  velkomne. 
Vi  var  i  forvejen  blevet 
bedt  om  at  medbringe  en 
hue  eller  kasket  til  alle 
mænd  og  drenge,  idet  det 
er  skik  at  bære  en  kalot  i 
synagogen,  som  beskytter 
mod  Herrens  nærhed,  siger 
Lis  Andersen. 

-  30  unge  og  voksne  del- 
tog fra  Allerød  Ward  og 
Helsingør  Gren  på  initiativ 
af  søster  Anette  Reuter, 
som  er  seminarlærer  for  de 
ældste  seminarelever. 

De  blev  alle  bænket  på 
de  gamle  bænke.  Man  hør- 
te så  om  jødedommen, 
gudstjenesten  og  de  højti- 
delige fester,  f.  eks.  BAR- 
METZWA,  hvor  alle  13- 
årige  drenge  indvies  til  Her- 
ren og  bliver  optaget  i  de 
voksnes  rækker  med  dertil 
hørende  forpligtelser.  For 
pigernes  vedkommende 
sker  det  i  12-års  alderen  og 
hedder  BAT-METZWA. 

Det  er  mændene,  der 
forpligter  sig  til  at  udøve 
den  kirkelige  tjeneste  og  til 
at  gå  til  gudstjeneste  i  syna- 
gogen, hvorimod  kvinderne 
ikke  er  forpligtet,  da  de  har 
hjem  og  børn  at  sørge  for. 

Mændene  sidder  på 
bænkene  på  gulvplan  og 
har  deres  egne  faste  plader, 
der  ofte  går  i  arv  i  slægten. 
Kvinderne  sidder  oppe  på 
balkonen,  der  omkranser 
salen. 


Torah-skabet  er  højt  hævet 
bag  alteret.  Her  opbevarer 
man  de  5  skriftruller,  hvor- 
fra der  læses  et  stykke  på 
hebræisk  ved  gudstjenesten. 
Disse  ruller  indeholder  bl.a. 
de  5  Mosebøger  og  profe- 
ternes bøger  fra  Det  Gamle 
Testamente.  Rullerne  er 
håndskrevet  på  pergament, 
som  man  kender  det  fra 
gammel  tid.  Det  tager  et  år 
at  skrive  en  sådan  rulle. 
(FotæBJ). 


jan  Hecksher  fra  Køben- 
havns 4.  ward  er  af  jødisk 
slægt  og  ses  her  med  fuld 
ornat  og  med  sin  private 
skriftrulle,  som  jøderne  har 
til  at  læse  i  hjemmet. 
(Foto:  B]).i 


Da  jøderne  under  2.  ver- 
denskrig måtte  flygte  til 
Sverige  og  efterlade  alle  de- 
res værdigenstande  og  hel- 
lige ejendele,  tilbød  en 
dansk  folkekirkepræst  at 
opbevare  disse  værdifulde 
ting,  f.  eks.  skriftrullerne  i 
skjul  i  folkekirken  i  nærhe- 
den. Efter  krigens  ophør 
kunne  jøderne  få  deres 
ejendele  tilbage  i  fuld  in- 
takt tilstand,  hvilket  man 
var  meget  taknemmelig  for. 
Den  jødiske  synagoge  i  Kry- 
stalgade er  Europas  ældste 
og  er  fra  1832. 

-  14  dage  efter  besøget  i 
synagogen  havde  Allerød 
seminargruppe  inviteret  br. 
Jan  Hecksher,  der  er  jøde, 
til  Allerød  for  at  fortælle 
yderligere  om  jødedommen 
og  besvare  spørgsmål,  slut- 
ter Lis  Andersen.  □ 

Flemming  Bo  Pedersen 

Kaj  Krammer  fra  Randers  gren  er  kaldet  som  patriark  i  Århus  Stav.  Lilian  Krammer  er  født  i  Sverige, 

men  har  boet  i  Danmark  i  mange  år.  (Foto:  KK) . 


Ny  patriark  i 
Århus  Stav 


Ved  stavens  præste- 
dømmemøde  i  Århus 
lørdag  den  7.  november 
1992  blev  bror  Kaj  Kram- 
mer  fra  Randers  Gren  op- 
retholdt som  ny  patriark  i 
Århus  Stav. 

Bror  Krammer  blev  gift 
med  Lilian  i  1958,  og  de 
har  en  datter,  Irene,  og  tre 
børnebørn. 

Bror  Krammer  er  født  i 
Esbjerg  i  1921,  hvor  han 
også  voksede  op.  En  af  hans 
gode  venner  var  medlem  af 
Kirken,  og  han  overværede 
indvielsen  af  den  tidligere 
kirke  i  Esbjerg  den  15. 
august  1937.  Kirken  blev 


indviet  af  præsident  Heber 
J.  Grant,  og  ældste  Lyman 
fra  De  Tolvs  Råd  var  også 
til  stede. 


Postbud 

Efter  nogle  år  som  fængsels- 
betjent flyttede  Kaj  Kram- 
mer i  1949  til  København, 
hvor  han  i  38  år  var  post- 
bud på  Østerbro.  Det  var  i 
København,  at  bror  Kram- 
mer blev  døbt  i  januar 
1954-  Da  bror  Krammer 
blev  pensioneret,  slog  par- 
ret sig  ned  på  Læsø,  hvorfra 
de  hver  weekend  tog  fær- 
gen for  at  komme  i  kirke  i 


Frederikshavn.  1  1992  flyt- 
tede de  til  Randers  Gren 
for  at  være  lidt  nærmere  fa- 
milien. Kaj  og  Lilian  Kram- 
mer har  sammen  været  på 
en  tempelmission  i  Stock- 
holm. 

-  Kaldelsen  som  patriark 
kom  meget  overraskende, 
fortæller  bror  Krammer.  Jeg 
havde  ingen  anelse  om, 
hvorfor  stavspræsidenten 
ville  tale  med  mig.  Da  vi 
satte  os  ned,  sagde  han  di- 
rekte til  mig:  Jeg  er  blevet 
bemyndiget  af  Det  Første 
Præsidentskab  til  at  kalde 
og  indsætte  dig  som  patri- 
ark! Jeg  var  helt  overvæl- 


det, for  det  er  jo  en  stor 
kaldelse,  og  jeg  havde  aldrig 
troet,  jeg  ville  få  den  kal- 
delse. 


Forberedelse  vigtig 

-  Jeg  er  endnu  ikke  begyndt 
at  fungere,  og  her  i  begyn- 
delsen bruger  jeg  meget  tid 
på  at  forberede  mig,  for  en 
patriarkalsk  velsignelse  er 
meget  betydningsfuld  for 
modtageren,  så  det  kræver, 
at  jeg  er  velforberedt,  slut- 
ter bror  Krammer.  □ 


Sv  Aage  Andersen 

Kendt  oversætter  død 


Søster  Inger  Rasmus- 
sen døde  den  7.  no- 
vember 1992.  Hun  var 
kendt  i  Kirken  for  sit  mu- 
siktalent og  for  sine  over- 
sættelser af  flere  af  Kirkens 
bogværker. 

Søster  Rasmussen  tjente 
i  sine  unge  dage  på  fuldtids- 
mission  i  Danmark  og  var 
senere  i  mange  år  præsident 
for  Hjælpeforeningens  ho- 
vedbestyrelse i  Den  danske 
Mission.  Hun  tjente  til  sin 
død  som  assistent  til  infor- 
mationscehefen  i  den  dan- 
ske region. 


Oversatte  meget  af  det, 
vi  bruger  i  dag 

Blandt  de  bogværker,  som 
søster  Rasmussen  oversatte, 
er  »Jesus  Kristus«  af  James 
E.  Talmage,  3-bindsværket 
»Lærdomme  om  Frelse«  af 
Joseph  Fielding  Smith  og 
»Det  Store  Frafald«  af 
James  E.  Talmage.  I  flere  år 
gjorde  hun  desuden  grundi- 
ge forstudier  til  den  nyover- 
sættelse af  Mormons  Bog, 
som  er  på  vej.  Endelig  over- 
satte hun  den  tekst  til  tem- 
pelbegavelsen, som  blev  be- 
nyttet i  årene  1972-1990. 


Fra  stumfilm  til  salmebog 

Sit  musiktalent  udøvede  In- 
ger Rasmussen  uafbrudt  lige 
fra  den  tid,  hun  som  ung 
akkompagnerede  stumfilm  i 
biografen! 

Hun  var  organist  i  Kirken  i 
mange  år,  senest  for  sine 
hjemward  Københavns  2. 
ward  og  4.  ward,  ligesom 
hun  var  pianist  for  det 
landsdækkende  kor,  Dan- 
marks Mormonkor.  Des- 
uden var  hun  med  til  at  re- 
digere Kirkens  salmebog, 
både  den  gamle  og  den  helt 
nye  udgave. 


Tante  Inger  -  som  nogle 
af  hendes  »klaverbørn« 
kaldte  hende,  var  velsignet 
med  den  kærlige,  men  sam- 
tidig bestemte  og  forvent- 
ningsfulde indstilling,  der 
får  eleverne  til  at  yde  deres 
bedste.  Hun  stræbte  selv  ef- 
ter ædel  kvalitet  i  både  mu- 
sik og  skribentvirksomhed. 
Og  hun  gav  ikke  op.  For 
hende  var  hver  ny  dag  en 
ny  mulighed,  jfr.  skiltet 
uden  for  hendes  dør:  »I  dag 
er  den  første  dag  i  resten  af 
dit  liv«.  □ 

EB/HN 


Inger  Rasmussen  var  en 
fremragende  pianist  og 
oversætter. 

Hun  oversatte  en  række 
kirkebøger  til  dansk. 

(Foto  venligst  udlånt  af 
døtrene  Gunnhild  og  Hanne) . 

Sønderborg  får 
ny  grenspræsident 


G tinter  Ruff,  34,  er 
søndag  den  15.  no- 
vember 1992  blevet  den 
nye  grenspræsident  i  Søn- 
derborg. Han  afløser  bror 
Christian  Kuntz,  der  bar 
været  grenspræsident  i  18 

o 

ar. 

Præsident  Ruff  er  født 
og  vokset  op  i  Rendsborg  i 
Slesvig,  hvor  hans  familie 
kom  ind  i  Kirken,  da  han 
var  13  år  gammel.  Han  blev 
i  1987  gift  med  Kerstin,  og 
de  har  to  børn,  Daniel  på  4 
og  Mareike  på  3  år. 

Gunter  har  været  på 
mission  i  England,  Coven- 
try 1984-85.  Før  og  efter  sin 
mission  gik  han  på  semina- 
riet i  Kiel.  I  Kiel  var  Gun- 
ter først  stavsmissionspræsi- 
dent  og  siden  biskop.  I 
1988  blev  han  færdig  som 
lærer  og  flyttede  tilbage  til 
Rendsborg,  hvor  han  fik  ar- 
bejde og  blev  grenspræsi- 
dent. 

Lærer  i  tysk  skole  på  Als 

I  1990  modtog  Gtinter  et 
brev  fra  DSSR  (den  tyske 
skoleforening),  som  tilbød 
ham  et  job  som  lærer  på  en 
tysk  skole  på  Als.  Samtidig 
var  der  mulighed  for  et  an- 
det lærerjob  i  nærheden  af 
Hamborg,  men  familien 
valgte  at  flytte  til  Danmark. 

I  samme  tidsrum  bad 
den  daværende  grenspræsi- 
dent, Christian  Kuntz,  ofte 
til  Herren  om,  at  en  ung  fa- 
milie måtte  flytte  til  gre- 
nen, da  en  del  var  flyttet  fra 
grenen.  Familien  Ruff  var 


den  første,  men  i  dag  er 
yderligere  nogle  ægtepar 
kommet  til. 

-  Bøn  har  en  fantastisk 
magt,  hvis  vi  vil  bruge  den, 
udtaler  Christian  Kuntz,  der 
nu  er  kommet  i  høj  rådet  i 
Århus  Stav. 

Organisation  nu  på  plads 

-  I  Sønderborg  Gren  er  der 
meget  kærlighed,  og  det  er 
dejligt  at  arbejde  sammen 
med  søskende,  siger  præsi- 
dent Ruff.  For  første  gang  er 
der  nu  et  fuldt  organiseret 
lederskab  i  grenen.  Præsi- 
dent Kuntz  har  aldrig  haft 
rådgivere,  mens  han  var 
grenspræsident. 


I  det  nye  grenspræsi- 
dentskab  er  Peter  Christen- 
sen blevet  førsterådgiver, 
Knud  Jørgen  Schubert  an- 
denrådgiver og  Søren  Kuntz 
grenssekretær  og  -assistent. 
John  Anhder,  der  har  været 
missionær  i  Den  Danske 
Mission  og  nu  er  dansk  gift, 
er  blevet  kvorumspræsi- 
dent,  mens  Ednaldo  V.  Dias 
er  blevet  missionsleder. 

-  Nu  er  vi  klar  til  at  gøre 
mere,  udtaler  præsident 
Ruff.  Det  er  vores  mål  at 
vokse  og  blive  et  ward.  Mis- 
sionering og  hjemmelærer- 
besøg  er  vigtigt,  og  med 
missionærerne  kan  vi  nu 
mønstre  12  præstedømme  - 


Gunter  Ruff 

-  ny  grenspræsident. 

(Foto:  GR). 


bærere.  Der  er  mange  gode 
mennesker  i  Sønderborg 
Grens  område,  og  en  dag 
ønsker  vi  at  få  vores  egen 
kirkebygning. 

I  Sønderborg  Gren  kom- 
mer der  ca.  30  i  kirke  hver 
søndag,  og  i  1992  blev  der 
døbt  5  personer.  □ 


Sv  Aage  Andersen 


Gunter  og  Kerstin  Ruff  med 
deres  to  børn  -  Mareike  og 
Daniel.  Familien  Ruff  er  en 
del  af  det  nye  blod,  Sønder- 
borg Gren  får  i  disse  år. 
(Foto:  GR). 

Verner  Buur 
afløst  som  patriark 


Verner  Buur  fra  Es- 
bjerg Ward  blev  ved 
stavspræstedømmemødet  i 
Århus  Stav  lørdag  den  7. 
november  1992  afløst  som 
fungerende  patriark.  Patri- 
ark er  et  embede  i  Det  Mel- 
kisedekske  Præstedømme, 
så  bror  Buur  er  fortsat  patri- 
ark, men  har  fremover  kun 
ret  til  at  give  en  patriar- 
kalsk velsignelse  til  sine  ef- 
terkommere. 

526  velsignelser 

Bror  Buur  var  den  første  pa- 
triark i  Århus  Stav,  og  det 
er  siden  1978  blevet  til  526 
velsignelser. 


—  Hver  eneste  velsignel- 
se har  været  en  stor  åndelig 
oplevelse,  og  jeg  glæder  mig 
hver  gang,  jeg  møder  en  af 
disse  gode  søskende,  får 
breve,  eller  over  de  mange 
andre  tilkendegivelser  jeg 
har  fået  gennem  årene. 

Verner  Buur  er  netop 
fyldt  78  år,  og  han  er  bl.a. 
blevet  afløst  af  hensyn  til 
sin  hustrus  helbred.  Famili- 
en kommer  først,  og  bror 
Buur  føler,  at  det  er  en  glæ- 
de at  kunne  tage  sig  af  sin 
hustru,  der  i  så  mange  år 
har  taget  sig  af  ham.  Bror 
og  søster  Buur  har  to  søn- 
ner, hvoraf  den  ene  er  bi- 


skop i  Esbjerg  Ward,  og  den 
anden  er  tidligere  afgået 
ved  døden.  De  har  fem  bør- 
nebørn. 

Den  bedste  kaldelse  i 
Kirken 

-  Tiden  som  patriark  har 
været  det  bedste  afsnit  i 
mit  liv.  Det  kræver  stor  ån- 
delighed, og  at  man  lever 
tæt  på  Herrens  regler  for  at 
kunne  fungere  som  Herrens 
talerør,  fortæller  Verner  Bu- 
ur. Men  det  er  en  stor  glæ- 
de at  lægge  sine  hænder  på 
de  gode  medlemmer,  og  jeg 
har  virkelig  følt  Herrens 
Ånd  i  denne  kaldelse. 


Verner  Buur  har  med  sin 
hustru  Evelyn  ved  sin  side 
tjent  de  hellige  i  mange  år. 
(Foto:  Peter  Nissen). 


-  Præstedømmets  kræf- 
ter er  nært  forbundet  med 
Himlens  kræfter,  og  det  har 
krævet  en  ekstra  indsats, 
men  det  er  også  den  bedste 
kaldelse  i  Kirken,  slutter 
bror  Verner  Buur  fra 
Esbjerg.  □ 

Sv  Aage  Andersen 

Sangen  bragte  Tanja  til  Israel 


Nogle  af  børnekorets  medlemmer  sammen  med  deres  israelske  værter.  Tanja  står  yderst  til  venstre. 
(Foto-.TJ). 


stand  mod  romerne.  Det 
blev  også  til  en  badetur  i 
Det  Døde  Hav,  hvor  koret 
siddende  i  vandet  sang 
»Der  er  et  yndigt  land.« 

Vil  videre  med  sangen 

Tanja  sang  tre  solonumre 
på  turneen,  og  hun  vil  ger- 
ne dygtiggøre  sig  og  senere 
studere  sang.  Målet  er  en 
dag  at  blive  operasanger. 
Foreløbig  forbereder  hun  sig 
og  er  »kanin«  på  konserva- 
toriet, dvs.  hun  får  under- 
visning af  elever  på  musik- 
konservatoriet, som  således 
får  mulighed  for  at  afprøve 
det,  de  selv  lærer.  Når  hun 
føler,  at  hun  er  klar,  vil  hun 
søge  ind  på  konservatoriet. 

□ 


Sv  Aage  Andersen 


Tanja  Sandholt  Jen- 
sen fra  Københavns 
4-  Ward  har  været  på  turne 
i  Israel  med  Det  Kgl.  Mu- 
sikkonservatoriums børne- 
kor. Koret  optrådte  ved  syv 
koncerter  på  14  dage  i  ok- 
tober 1992  foruden  utallige 
spontane  sange  ved  besøg  i 
kirker. 

Tanja  er  datter  af  Inga 
og  Bent  Jensen  og  har  sun- 
get i  »Børnekoret«  i  fire  år 
og  synger  1 .  sopran.  Korets 
medlemmer  er  mellem  8  og 
17  år,  og  Tanja  er  nu  blandt 
de  ældste.  Korets  repertoire 
er  meget  alsidigt,  og  de  syn- 
ger både  danske  og  uden- 
landske sange,  ja,  selv  sange 
på  bornholmsk!  I  Israel 
sang  koret  også  på  hebraisk, 
hvilket  vakte  stort  bifald. 

-  Turen  til  Israel  var  en 
meget  spændende  tur,  for- 
tæller Tanja,  og  vi  var  43 
»børn«  og  7  voksne  afsted. 
Vi  besøgte  tre  kor,  som  vi 


sang  sammen  med  ved  kon- 
certer, og  vi  boede  hjemme 
hos  forældre  til  medlemmer 
af  disse  kor.  På  den  måde 
boede  jeg  hos  tre  familier 
og  også  i  to  kibbutzer,  hvor 
vi  også  sang. 

En  anderledes  turne 

-  Denne  turne  var  helt  an- 
derledes end  tidligere  tur- 
neer til  bl.a.  USA,  siger 
Tanja.  I  Israel  er  man  meget 
musikinteresseret,  og  man 
var  meget  imponeret  over 
korets  sangglæde,  måske 
fordi  de  i  Israel  øver  meget 
mere,  end  vi  gør.  De  er  ofte 
teknisk  meget  dygtige,  men 
det  kan  også  gå  ud  over 
sangglæden. 

Koret  kørte  rundt  i  Israel 
i  bus  og  besøgte  bl.a.  nogle 
af  Jordanflodens  kilder  helt 
oppe  nordpå.  De  besøgte 
også  Masada,  fæstningen 
højt  over  Det  Døde  Hav, 
hvor  de  sidste  jøder  holdt 


I  Israel  plantede  Tanja  et  træ  for  sin  »tante«  Inger.  (Foto:  TJ) . 

Årets  bedste  forestilling  i  Allerød  voard  var  fyldt  med  sjov  og  godt  humør.  (Foto:  TA) 


Nødebo 
Præstegård 


Nok  ligger  Nødebo 
ikke  i  Allerød,  og  nok 
er  julen  overstået,  men  at- 
ter ros  til  de  gæve  medlem- 
mer i  Allerød  Ward,  der 
under  søster  Kirsten  Ander- 
sens ledelse  opførte  Nødebo 
Præstegård. 


Stort  forarbejde 

De  28  medvirkende  på  sce- 
nen og  de  syv  scenefolk 
trak  fuldt  hus  to  aftener  i 
træk  midt  i  en  stille  no- 
vember sidste  år.  Det  var  et 
stort  arrangement,  som  kun 
kunne  gennemføres,  fordi 
man  havde  øvet  og  øvet  i 


flere  måneder.  Der  var  lagt 
et  stort  forarbejde  siden  ju- 
ni. Stykket  blev  tilpasset, 
og  øvelserne  begyndte  så  i 
august.  Disse  to  ting  har 
været  medvirkende  til  suc- 
ces i  form  af  en  dejlig  ople- 
velse for  både  skuespillere 
og  tilskuere. 


Handlingen 

De  tre  studenter  fra  Køben- 
havn besøger  familien  Bli- 
cher, hvis  to  giftefærdige 
døtre  hver  finder  sin  til- 
kommende, men  dog  ikke 
uden  adskillige  løjer,  hvor 
det  gode  humør  og  de  sjove 


indfald  går  op  i  en  højere 
enhed. 

Lars,  der  er  karl  hos  Bli- 
cher, blev  spillet  af  Aksel 
Bendeke  og  var  med  sit  lu- 
ne vid  og  joviale  væremå- 
de, et  absolut  til  modstykke 
til  de  lærde  og  fine  studen- 
ter. 

Den  yngste  af  de  tre  stu- 
denter, Nicolai,  var  sande- 
lig heller  ikke  til  at  stå  for. 
Søster  Pernille  Hansen  spil- 
lede denne  rolle  med  en 
livskraft,  som  udløste  stort 
bifald. 

Og  ovenover  alting  skin- 
nede Blicher,  spillet  af  bror 
Erling  Stendal,  i  al  sin  fa- 


derlige godhed.  Det  var  et 
par  gode  teateraftener  i  Al- 
lerød. 


Næste  opgave 

-  Vi  var  spændt  på  forløbet, 
men  det  gode  samarbejde 
gjorde  sit,  siger  søster  Kir- 
sten Andersen,  der  instrue- 
rede Nødebo  Præstegård, 
og  som  allerede  nu  er  i  gang 
med  næste  års  teaterstykke, 
som  bliver  et  stykke  om 
Rut,  taget  fra  Ruts  Bog, 
men  med  koreografi,  tekst 
og  musik  af  lokale  kræfter. 

n 

Flemming  Bo  Pedersen 

verdensomspændende  aktivitet 
den  21.  november  1992 


Fra  Norges  top  til  græn- 
sen mod  Tyskland  del- 
tog Unge  Piger  overalt  i 
Norden  i  den  verdensom- 
spændende aktivitet,  som 
gik  ud  på  at  tjene. 

Danmark: 
Tøjindsamling  til 
rumænske  gadebørn 

Ligesom  vore  missionærer 
gik  UP-pigerne  fra  Esbjerg 
Ward  og  Silkeborg  Gren  fra 
dør  til  dør  for  at  samle  tøj 
til  rumænske  gadebørn. 
Sedler,  der  gav  besked  om, 
at  UP-pigerne  ville  komme 
lørdag  d.  21.  marts  var  ble- 
vet husstandsomdelt  onsda- 
gen forinden.  Pigerne  hav- 
de overvældende  stor  suc- 
ces med  indsamlingen.  Folk 
i  Esbjerg  var  yderst  impone- 
rede over  de  unge  piger  for 
deres  interesse  i  og  villig- 
hed til  at  bruge  deres  tid  på 
at  tjene  andre. 

Om  aftenen  fejrede  pi- 
gerne dagen  med  at  under- 
holde hele  wardet.  En  smuk 


En  ung  pige  tager  en  del  af 
Kristi  lys,  som  hun  vil  repræ- 
sentere. (Foto:  MHP). 


dans  var  blevet  lavet  til 
Chopins  medrivende  regn- 
dråbepræludium. Mens  pi- 
gerne dansede,  lavede  de 
imponerende  mønstre  ved 
hjælp  af  stofstrimler  i  far- 
ver, som  hver  for  sig  symbo- 
liserede pigernes  værdinor- 
mer. Et  billede  af  Kristus 
blev  givet  til  hver  pige  af 
biskoppen.  Det  skulle  min- 
de pigerne  om,  hvad  de  står 
for.  Efter  talerne  og  de  mu- 
sikalske indslag  blev  lofts- 
belysningen slukket. 

På  gulvet  fremstod  en  sti 
af  små  lysende  pærer.  Stien 
ledte  frem  til  et  strålende 
lys,  som  skulle  symbolisere 
Kristus.  Under  ledsagelse  af 
både  lysbilleder  og  John 
Rutters  nærmest  ophøjede 
musik  »Herren  er  min  Hyr- 
de«, så  man  pigerne  én  ef- 


Unge  Piger 
i  Norden 


ter  én  trænge  sig  frem  ad 
stien  og  hen  til  lyset  ved 
hjælp  af  værdinormerne: 
Tro,  guddommelighed,  per- 
sonlig værdi,  kundskab, 
valg  og  ansvarlighed,  gode 
gerninger  og  retskaffenhed. 
Alt  i  alt  en  stor  åndelig  op- 
levelse for  såvel  medvirken- 
de som  tilskuerer. 

Marie-Héléne  Pedersen, 
Jørsterådgiver  i  Unge  Piger  i 
Århus'  Stav  og  præsidentinde 
for  Unge  Piger  i  Esbjerg. 


Skraldindsamling  på 
stranden 

Pigerne  fra  Århus  og  Hor- 
sens mødtes  lørdag  for  at 
tage  ud  til  Moesgård  strand 
i  udkanten  af  Århus  for  at 
samle  skrald. 

-  Vi  delte  os  i  4  hold 
hver  med  en  stor  sæk.  Det 


var  en  masse  sjove  ting  vi 
fandt  som  f.  eks.  en  gammel 
ble,  mindst  100  ølkapsler 
og  flasker,  opløst  slikpapir, 
ulækre  cigaretskodder  osv. 
Det  endte  med,  at  vi  fik 
fyldt  2  sorte  sække,  som  vi 
smed  i  skraldespanden,  for- 
tæller en  af  de  unge  piger. 

Det  var  meget  koldt, 
men  arbejdet  blev  gjort. 
Bagefter  var  der  varm  mad  i 
kirken  og  derefter  tog  Hor- 
senspigerne med  deres  lede- 
re til  Horsens  til  deres  UP- 
høj tidelighed,  mens  pigerne 
fra  Århus  blev  i  kirken  der. 

-  Det  var  en  hyggelig 
stund,  hvor  vi  snakkede  om 
at  vandre  i  lyset.  Vi  fik  hver 
vores  stearinlys  og  gik  ud 
for  at  vise  vores  lys.  Det  var 
en  god  dag,  hvor  vi  lærte 
hinanden  at  kende  på  en 
anden  måde  slutter  UP  fra 

o 

Århus. 

UP  Århus  Ward 


UP  fra  Horsens  og  Århus  klar  til  skraldindsamling  ved  Moes- 
gård strand.  (Foto:  RB). 

Lad  os  gå  den  vej 
og  lad  vort  lys 
skinne  der! 
(Foto:  Kirkenyt, 
Finland) . 


Finland: 

Meals-on-wheels 

Lørdag  den  2 1 .  november 
1 992  markerede  en  histo- 
risk begivenhed  i  Helsing- 
fors stav:  Unge  Piger  og 
Hjælpeforeningen  forenede 
deres  kræfter  for  at  yde 
barmhjertighedstj eneste  i 
Helsingfors  indre  by.  Man 
samledes  tidligt  på  morge- 
nen i  3  kirkebygninger  for 
at  forberede  mad  -  suppe  og 
boller  -  som  derpå  blev 
bragt  ud  til  ensomme  gamle 
mennesker  i  den  indre  by.  - 
både  til  aktive  og  inaktive. 
Præstedømmebærere  blev 
brugt  som  chauffører,  hvor 
det  var  nødvendigt. 

Som  man  kunne  forven- 
te, så  er  maden  blot  en 
symbolsk  gestus  om  at  ville 
hjælpe.  Hvad  der  betød 
endnu  mere  var  den  kends- 
gerning, at  der  var  nogen, 
som  bekymrede  sig  nok  til 
at  besøge  de  gamle  i  deres 
hjem.  Der  blev  dannet  nye 
venskaber  og  gamle  blev 


fornyet,  det  blev  tændt  lys  i 
sjælen  og  Kristi  rene  kær- 
lighed føltes  stærkt  ved  dis- 
se besøg. 

De  unge  piger  fik  sam- 
men med  deres  ældre  søstre 
mulighed  for  at  praktisere 
det,  som  de  var  blevet  un- 
dervist i,  og  som  de  selv  og 
andre  havde  forkyndt. 

Ved  festen  bagefter  om 
eftermiddagen  fik  alle  en 
chance  for  at  udveksle  syns- 
punkter om,  hvad  der  var 
sket  i  løbet  af  dagen.  De, 
som  havde  deltaget  i  disse 
besøg,  havde  ladet  deres  lys 
skinne.  Alle  taler  og  vid- 
nesbyrd denne  dag  centre- 
rede sig  om  de  erfaringer, 
som  man  kan  hente  ved  at 
tjene  andre  mennesker  i 
kong  Benjamins  ånd.  Fest- 
ligholdelsen var  forbi  og 
Unge  Piger  fik  et  sjældent 
traktement:  Kerava  Wards 
Unge  Piger  havde  forberedt 
dejlige  forfriskninger  for  de 
unge  piger. 

Pertti  Felin 


Unge  Piger,  suppe ,  boller  og 
strålende  humør  . . .  klar  til 
at  tage  af  sted. 
(Foto:  Kirkenyt,  Finland). 

Fra  Drammen  Words  opførsel 
af  »En  ung  kvindes  liv«. 
(Foto:  Kirkenyt,  Norge). 


Norge: 

Tjenesteprojekt  for  gamle 
mennesker 

Unge  Piger  i  Oslo  Stav  lag- 
de denne  dag  vægten  på  lo- 
kale tjenesteprojekter.  Et 
ward  besøgte  et  plejehjem, 
hvor  de  madede  og  hyggede 
om  de  gamle,  underholdt 
dem  med  sang  og  musik  og 
talte  og  lyttede  til  dem. 
Unge  Piger  i  et  andet  ward 
gjorde  rent  i  et  pensionist- 
center, og  sørgede  for,  at 
det  hele  kom  til  at  skinne 
igen.  Nogle  lavede  julede- 
korationer til  et  plejehjem 
for  ældre,  mens  andre  del- 
tog i  rengøringen  af  en  sko- 
legård. I  Tønsberg  Gren  gav 
den  eneste  unge  pige  der  og 
hendes  leder  ikke  op,  da  de- 
res tjenesteprojekt  blev  af- 
lyst i  sidste  øjeblik.  De  var 
indstillet  på  at  tjene,  og 
fandt  en  kvinde  i  deres 
gren,  som  havde  brug  for 
hjælp  til  at  flytte!  Sammen 
flyttede  disse  tre  søstre  alle 
hendes  ejendele  til  den  nye 
adresse  og  nåede  alligevel  af 
deltage  i  Unge  Pigers  fest  i 
stavsbygningen  -  120  kilo- 
meter borte,  for  at  være 
helt  præcis. 

Alle  de  unge  piger  i  sta- 
ven samledes  klokken  4  i 
en  mørk  aktivitetssal,  som 
kun  var  oplyst  af  en  enkel 
lommelygte,  derpå  af  to  og 


....  tre...  fire  ...  indtil  alle 
»lysene«  oplyste  hele  salen. 
Derpå  delte  man  med  hin- 
anden sine  oplevelser  ved 
at  tjene  andre. 

Om  aftnen  underholdt 
de  unge  piger  forældre  og 
venner  med  sang,  musik  og 
lyrik  i  kirkebygningen,  in- 
den aftenen  afsluttedes  med 
underholdning  fra  hver  en- 
kelt enhed,  der  fokuserede 
på  dagens  tema.  En  enhed 
opførte  en  smuk  folkedans 
til  Griegs  musik  -  over  lig- 
nelsen med  »de  ti  brudepi- 
ger«. Drammen  ward  viste 
med  musik  og  lysbilleder  en 
ung  piges  liv  som  teenager 
indtil  hun  bliver  gift  i 
templet.  Vore  unge  pigers 
tj enesteprojekter  har  rørt 
mange  hjerter  i  staven. 

Lys  over  Norge 


Sverige: 

Julegaver  til  børnehjem  i 
Letland 

Omkring  ti  unge  piger  fra 
Gåvle-Dala  distrikt  i  Sveri- 
ge samlede  sig  fredag  aften 
til  et  slumber-party  i  præsi- 
dentinde  Kristina  Aspelins 
hjem.  Efter  en  nat  med  ik- 
ke ret  meget  søvn  og  megen 
snak  og  latter,  påbegyndte 
de  deres  del  af  dette  store 
tjenesteprojekt,  som  skulle 
finde  stred  over  hele  verden 
den  21.  november.  Pigerne 
ville  lave  julegaver  til  et 
børnehjem  i  Letland.  Sne- 
en lå  hvid  udenfor,  og  det 
mindede  dem  om  juleån- 
den. Mens  de  klippede  og 
limede  knallerter,  talte  de 
om  Kristi  mission  her  på 
jorden,  og  om  hvordan  han 
var  blevet  et  lys  for  dem. 

Det  var  ikke  første  gang 
medlemmerne  i  dette  di- 
strikt gjorde  noget  for  at 
hjælpe  disse  fattige  lettiske 
børn,  hvoraf  de  fleste  var 
blevet  forladt  af  deres  for- 
ældre. Gennem  organisati- 
onen »Heart  to  Heart«  til- 
bragte tre  af  disse  lettiske 
børn  sommeren  sammen 
med  medlemsfamilier  i  Bor- 
långe. 

I  løbet  af  dagen  blom- 
strede pigernes  fantasi  og 
entusiasme,  og  resultatet  af 
deres  ildhu  var  120  smukke 


juleknallerter,  som  de  be- 
gejstret pakkede  ind.  Hvor- 
dan ville  børnene  reagere? 
Ville  de  kunne  lide  det  slik, 
som  var  gemt  indeni?  Ale- 
ne tanken  om,  at  deres  ar- 
bejde ville  gøre  nogen  gla- 
de, fik  dem  til  at  føle  glæ- 
den ved  at  tjene. 

Senere  samme  dag  af- 
holdtes et  møde,  hvortil 
forældrene  var  inviteret.  Pi- 
gerne sang  og  talte  om  Kri- 
sti lys  og  om  deres  egne 
muligheder  for  at  dele  dette 
samme  lys  med  andre.  Ved 
mødets  afslutning  bar  de 
vidnesbyrd  for  hinanden  og 
udtrykte  deres  glæde  ved  at 
være  en  del  af  dette  ver- 
densomspændende projekt. 
De  havde  fået  et  minde  for 
livet,  havde  følt  et  fælles- 
skab med  hundredtus  indvis 
af  andre  medlemmer  og 
havde  oplevet  den  glæde, 
som  det  er  at  tjene  sin  næ- 
ste. 

Jennifer  Hedstrom, 
Unge  Pigers  præsidentinde 
i  Borlange  Gren. 


Unge  Piger  i  Gdvk'Dala 
distrikt  valgte  at  gøre  lettiske 
børn  glade  i  julen  ved  at  lave 
julegaver  til  et  børnehjem. 
(Foto:  Kirkenyt,  Sverige). 

40  unge  fra  Aalborg  i  templet 


Så  er  bussen  pakket,  og  alle  40  unge  fra  Aalborg  er  klar  til  at 
køre.  (Foto:  JK). 


Aalborg  har  skabt  en 
god  tradition  ...  nem- 
lig, at  der  hvert  år  bliver  ar- 
rangeret en  »dåbstempeh 
tur«  for  wardets  unge.  Såle- 
des også  i  1992  for  syvende 
år  i  træk.  I  1991  og  1992 
blev  deltagerantallet  udvi- 
det, da  også  UV'erne  fik 
mulighed  for  at  deltage  i 
denne  tempeltur. 

Torsdag  den  17.  septem- 
ber 1992  kl.  07:15  mødte 
50  personer  op  ved  kirke- 
bygningen på  Riishøjsvej  i 
Aalborg,  rede  til  at  tage  til 
Herrens  tempel. 

Bortset  fra  syv  præste- 
dømmebærere og  tre  voks- 
ne kvinder,  var  det  unge  fra 
UMUP  og  UV,  der  udgjor- 
de deltagerantallet.  40  un- 
ge! 

Vi  sejlede  naturligvis  fra 
Frederikshavn  til  Gøteborg, 
og  alle  havde  en  fin  over- 
fart. Nogle  spiste  morgen- 
mad, andre  konkurrerede  i 
hvor  hurtigt,  de  kunne  spise 
deres  yoghurt,  og  atter  an- 
dre handlede. 

Køreturen  fra  Gøteborg 
og  til  Stockholm  gik  fint  og 
planmæssigt.  Vi  ankom 
torsdag  aften  ved  vores  hyt- 


te. Efter  udpakning  og  ind- 
flytning fik  vi  tiltrængt  af- 
tensmad og  kakao.  Derefter 
var  der  bred  enighed  om  at 
gå  til  ro.  Det  vil  sige,  at  vi 
afsluttede  hver  aften  med  et 
punkt,  der  hed  »Far  fortæl- 
ler godnathistorie«.  Deref- 
ter en  »åndelig  tanke«  og 
fælles  aftenbøn.  Et  fast 
»punkt«  var  også  aftenska- 
kaoen  med  tilbehør. 

Det  var  jo  en  tempeltur, 
så  vi  oplevede  også  gode 
åndelige  ting,  men  vi  havde 
også  nogle  »verdslige«  for- 
nøjelser, bl.  a.  gik  vi  på 


"Vær  forsigtig  med,  hvordan  du  optræder, 
for  du  er  måske  det  eneste  af  kirkens  standard- 
værker, som  nogie  mennesker  nogensinde  læser 


»shopping«  og  på  Wasa- 
museet,  selv  om  nogle  af  de 
yngre  mente,  at  de  kunne 
gå  på  museum,  når  de  blev 
gamle!  Vi  havde  en  hygge- 
lig »spille-spil-aften«,  hvor 
man  hyggede  sig  i  små 
grupper  med  hver  sit  spil. 
Lørdag  inden  afrejsen,  af- 
holdt vores  biskop  en  firesi- 
de,  hvorefter  alle  pakkede, 
ryddede  op  og  gjorde  rent. 
Overpakmestrene  Niels  og 
Kim  A.  ordnede  bagagen, 
sammen  med  vores  chauf- 
før, som  hed  Bent. 

En  særlig  god  chauffør 

Bent  var  vel  omkring  40  år, 
en  frisk  fyr,  som  med  det 
samme  faldt  i  hak  med  os 
alle.  Han  boede  og  spiste 
sammen  med  os,  og  han 
deltog  også  i  alle  vore  ar- 
rangementer. Han  gik  ind, 
som  en  af  vore  egne.  Han 
undrede  sig  over  »det  særli- 
ge, der  er  over  jer«  ...  som 
han  sagde  til  Leif  Klitgaard. 
De  to  fik  mange  samtaler 
om,  hvad  Kirken  var,  og 
hvad  templet  er  til  osv. 

Desværre  kunne  han  ik- 
ke deltage  i  vores  fireside, 
da  vi  lørdag  aften  fik  et 
mindre  uheld  med  bussen, 
som  Marianne  Vestbø  fik 
mulighed  for  at  være  med 
til  at  løse. 


TEMPELTUREN 

Septem&er  1993 


De  fleste  unge  udførte  et 
flot  stykke  arbejde  i  temp- 
let. Efterhånden  har  de  fle- 
ste været  med  flere  gange, 
og  det  er  dejligt  at  se  med 
hvilken  selvfølgelig  ydmyg- 
hed og  ærbødighed,  de  ar- 
bejder i  Herrens  hus. 

Dette  »noget« 
Pigerne  havde  en  speciel 
åndelig  oplevelse  lørdag 
morgen,  da  vi  kørte  til 
templet.  Bent,  vores  chauf- 
før, havde  dagen  i  forvejen 
bedt  pigerne  om  at  synge 
nogle  af  Kirkens  sange  for 
ham.  Vi  bestemte  os  for,  at 
vi  næste  dag  ville  synge: 
»Jeg  er  Guds  kære  barn«. 
Det  gjorde  vi,  og  da  vi  var 
ved  at  nå  templet,  kørte 
Bent  meget  stille,  for  at  vi 
kunne  nå  at  synge  hele  san- 
gen for  ham.  Hele  stemnin- 
gen ...  templet,  som  »duk- 
kede« frem  i  en  dejlig  solrig 
efterårsmorgen  ...  den  dejli- 
ge sang  og  alles  ønske  om, 
at  den  måtte  bringe  et  bud- 
skab ...  gjorde,  at  vi  alle  føl- 
te en  meget  stærk  ånd  til 
stede  i  bussen.  Som  Bent 
sagde,  da  vi  afsluttede  tu- 
ren, så  var  det  som  om  ,  at 
»nakkehårene  rejste  sig«  og 
han  fornemmede  lidt  af 
dette  »noget«,  som  han 
sagde. 

Turen  tilbage  til  Gøte- 
borg forløb  uden  problemer. 
Vi  fik  dejlig  morgenmad  på 
færgen,  og  da  vi  skulle  køre 
den  sidste  strækning  fra 
Frederikshavn  mod  Aal- 
borg, kørte  vi  op  på  et  højt 
punkt  uden  for  Frederiks- 
havn med  en  fantastisk  ud- 
sigt. Her  afsluttede  vi  tem- 
pelturen med  en  tak  til  hin- 
anden og  en  tak  til  Herren, 
fordi  vi  var  blevet  beskyttet 
og  havde  haft  en  åndelig 
oplevelse.  Må  vi  i  1993 
kunne  få  en  lige  så  succes- 
rig tempeltur.  □ 

91  unge  fra  Københavns  Stav  samlet  foran  templet.  Der  var  150  unge  fra  hele  Danmark  i  denne  uge.    (Foto:  PP) . 


150  unge  fra  Danmark 
i  templet  i  efterårsferien 

I  år  var  der  91  unge  med  på 
tempelturen  fra  Køben- 
havns Stav  -  mere  end 
dobbelt  så  mange  som  no- 
gensinde tidligere.  Der  var 
højt  humør  fra  start  til  slut, 
sure  miner  sås  ikke.  Det  er 
en  dejlig  oplevelse  både  for 
de  unge  og  for  deres  ledere. 

Takket  være  ihærdig  ef- 
tersøgning gennem  et  par  år 
lykkedes  det  af  finde  et  logi, 
der  kunne  rumme  max.  70 
personer.  Det  var  Våsterby 
Bygdegård,  som  blev  fundet 
af  Jesper  og  Mette  Paulsen, 
da  Jesper  var  stavens  UM- 
præsident.  Logiet  ligger  15 
min.  kørsel  sydøst  for  temp- 
let. Men  da  vi  blev  i  alt  107 
deltagere,  var  det  nødven- 
digt også  at  anvende  det 
gamle  logi,  Åsbybro  Gamla 
Skola,  der  kan  rumme  max. 
50  personer. 

Vi  fik  første  glimt  af 
templets  spir  kl.  ca.  19 

mandag  aften.  Her  steg  vo- 
re »turister«  af,  dvs.  de 
voksne  søskende,  der  var  så 
venlige  at  udfylde  nogle  af 
de  tomme  pladser  for  at 
hjælpe  os  med  budgettet  - 
og  samtidig  komme  billigt 
på  tempeltur.  Øvrige  unge 
og  ledere  skiltes  nu  og  kørte 
til  hver  sit  logi.  Vi  benytte- 
de hver  dag  templet  som 
udgangspunkt  for  dagens 
aktiviteter. 

Udflugten  tirsdag 

Det  var  flot  solskin  til  at 
begynde  med,  men  i  øvrigt 
frostvejr  ligesom  om  man- 
dagen. Så  der  var  rig  mulig- 
hed for  sneboldkamp  de 
steder,  vi  standsede  for  at 
nyde  udsigt.  Om  eftermid- 
dagen nåede  vi  Skansen, 
hvor  alle  fik  lov  at  gå  rundt 
i  3  timer.  Skansen  er  en 
mellemting  mellem  fri- 
landsmuseum, zoologisk  ha- 


ve og  akvarium.  Trods  at  en 
del  aktiviteter  var  lukket, 
fik  vi  dog  oplevet  glaspuste- 
ri og  andre  gamle  hånd- 
værk, udsigtstårn  og  zoolo- 
gisk afdeling  med  bl.a.  bjør- 
ne, elge,  sæler  og  ulve. 
Mange  fik  også  en  ekstra 
god  sneboldkamp  på  Skan- 
sen. 

Tirsdag  aften  var  der  un- 
derholdning på  det  nye  lo- 
gi. Vi  skulle  jo  øve/fremvise 
optrin  til  aktiviteten  ons- 
dag aften  sammen  med  jy- 
derne. Så  her  introducere- 
des sangen  »Se  nu  kører  vi 
-  til  logiet«  ved  L  ward. 
Og  Ruben  Jørgensen  fra 
Slagelse  gren  underholdt 
med  diverse  komik  og  al- 
vor, bl.a.  et  digt  om  Golf- 
krigen. Og  så  var  der  jo 
Helsingør-lederne  Steffen 
Estrups  og  Benny  Christen- 
sens konkurrence  i  banan- 
fodring på  tid. 


Aktivitet  i  kirken  onsdag 
aften 

Onsdag  eftermiddag  deltog 
de  yngste  i  dåb,  hvilket 
Finn  Lykkegaard  havde  af- 
talt med  lederne  fra  Aarhus 
stav. 

De  øvrige  hjalp  så  til 
med  at  forberede  aktivite- 
ten, som  Kenn  Hall  blev 
bedt  om  at  lede.  Der  blev 
startet  allerede  kl.  17,  da  vi 
skulle  slutte  2 1 .00  af  hen- 
syn til  morgendagens  tidlige 
program.  Da  jyder  og  fyn- 
boer ankom  kl.  18.15  blev 
underholdningen  »fyret  af« 
til  megen  klappen  og  mor- 
skab. Derefter  stod  Pih 
Lung  Pang  for  sit  livs  opga- 
ve: at  få  130  unge  menne- 
sker til  at  danse  på  én  gang 
-  uden  mikrofon!  De  blev 
stillet  op  i  2  cirkler,  som  gik 
hver  sin  vej  til  »march-mu- 
sik«, hvorefter  man  dansede 
med  den,  man  stod  over  for. 


Dette  gentog  sig  et  par  om- 
gange. Desværre  havde  vi 
en  enkelt,  som  blev  syg  — 
det  var  Henrik  Lindell,  Sla- 
gelse, som  fik  feber  under 
formiddagens  tur  til  Stock- 
holm. Om  aftenen  konsta- 
terede lægen,  at  det  var 
mæslinger,  og  familien 
Dalsgaard  tilbød  at  tage 
ham  med  hjem  torsdag  for- 
middag. Tak  for  dit  gode 
humør  de  første  dage,  Hen- 
rik, og  vel  mødt  næste  år! 

Tempeldagene  torsdag 
og  fredag  -  aktivitet  i 
kirkebygningen 

Alle  var  friske  til  at  stå  op 
kl.  5,  og  busserne  var  som 
sædvanlig  i  god  tid,  så  alle 
var  klar  i  kirkebygningen 
kl.  7,  hvor  tempelpræsident 
Johnson  talte  til  hele  grup- 
pen. 

Finn  Lykkegaard  stod  for 
alt  tempelarbejdet,  som  var 
godt  koordineret  med 
templet  i  god  tid  forinden 
og  forløb  fint  med  mindre 
rokeringer.  Esther  Larsen 
fortsætter: 

-  Det  var  en  dejlig  ople- 
velse at  se  de  unge  gøre  dåb 
for  de  døde,  hvor  ivrige  de 
var  for  at  få  lov  til  at  udføre 
dette  store  arbejde.  En  af  de 
unge  mænd  fortalte,  at  han 
var  blevet  døbt  for  én,  der 
havde  ventet  i  400  år,  an- 
dre fortalte  at  de  havde  ud- 
ført arbejde  for  nogle,  der 
havde  ventet  i  2-300  år.  Vi 
kunne  mærke,  at  de  tænkte 
på  dem,  der  havde  ventet 
så  længe,  og  glædede  sig 
over,  at  arbejdet  for  dem  nu 
blev  gjort.  Der  blev  også 
gjort  arbejde  for  en  af  den 
svenske  kongefamilie. 

-  Var  der  jubel  i  ånde- 
verdenen? Jeg  tror  det.  Tu- 
sinder af  ånder,  som  havde 
ventet  i  flere  hundrede  år 
på,  at  vore  unge  skulle 
komme  og  gøre  dåb  for 
dem,  fik  nu  deres  chance. 
Aldrig  før  har  templet  væ- 
ret ude  for  så  velorganiseret 
et  arbejde,  siger  br.  Egon 
Auerbach,  der  arbejdede 
som  tempelmissionær  på 


dette  tidspunkt.  Alle  de  un- 
ge var  inddelt  i  grupper  af 
ca.  10,  således  at  én  gruppe 
klædte  om,  mens  den  forri- 
ge var  inde  til  dåb.  Største- 
delen af  de  unge  var  således 
uden  for  templet  det  meste 
af  tiden.  Aktiviteten  for 
dem  foregik  med  udgangs- 
punkt i  kirkebygningen, 
som  velvilligt  var  stillet  til 
rådighed  af  Vasterhaninge 
ward.  Vi  havde  et  godt 
samarbejde  med  de  lokale 
ledere,  da  deres  første 
»chock«  havde  lagt  sig  over 
at  se  deres  bygning  invade- 
ret af  100  unge,  ja,  onsdag 
150  fra  begge  stave!  Og  vi 
efterlod  bygningen  vasket 
og  skrubbet  fredag  efter  vid- 
nesbyrdmødet. 

Når  de  unge  ville  en  tur 
til  centret  i  Vasterhaninge, 
skrev  de  sig  ind  i  »turproto- 
kollen«, og  de  skulle  være 
mindst  3  i  grupperne.  Tilba- 
gekomst blev  også  noteret  i 
protokollen.  Dette  virkede 
fint. 

Der  var  hjemmefra  op- 
fordret til  at  medbringe  se- 
minarmateriale m.v.  og 
nogle  benyttede  sig  flittigt 
af  denne  mulighed.  Nogle 
løste  et  sæt  opgaver  med 
spørgsmål  fra  skrifterne,  ud- 
arbejdet til  lejligheden  af 
Finn  Lykkegaard,  mens  an- 
dre spillede  basketball  og 
diverse  spil,  gik  ture  eller 
snakkede.  Efterhånden  blev 
den  største  aktivitet  dog 
udfoldet  på  det  skønlitteræ- 
re område,  idet  alle  skrev  i 
hinandens  mindebøger, 
hvilket  fortsatte  på  hjemtu- 
ren i  busserne. 

-  Det  vil  være  på  sin 
plads  at  sige,  at  templet  om 
fredagen  løb  tør  for  navne 
til  bekræftelse  og  på  et  tids- 
punkt måtte  begrænse  an- 
tallet af  »dåbsnavne«  til 
drengene  for  at  have  nok. 
Da  der  kun  kan  udføres  dåb 
for  så  mange  personer,  som 
stavens  voksne  medlemmer 
udfører  tempelarbejde  for 
om  året,  og  da  søstrene  er 
flittigere  end  brødrene,  så 
derfor  en  lille  bøn  til  sta- 


vens melkisedekske  præste- 
dømmebærere: Besøg  temp- 
let oftere  og  være  flittigere, 
så  vil  I  være  med  at  sikre, 
at  stavens  unge  fremover 
kan  rejse  til  templet  og  få 
den  opbyggende  oplevelse, 
som  de  har  så  hårdt  brug 
for,  siger  Finn  Lykkegaard, 
der  var  med  som  leder  for 
den  »ældre«  gruppe  af  un- 
ge- 
Vidnesbyrdmødet  fredag 
aften 

Turens  højdepunkt  blev 
som  sædvanlig  vidnesbyrd- 
mødet fredag  aften  og  den 
forudgående  fælles  spisning. 
Forberedelserne  blev  gjort 
allerede  om  eftermiddagen, 
hvor  mange  hjalp  til  med  at 
samle  efterårsblade  som 
bordpynt  og  med  at  hjælpe 
i  køkkenet. 

Lige  i  starten  gik  det  lidt 
langsomt,  men  snart  var  der 
så  mange  der  rejste  sig  på 
en  gang,  at  vi  måtte  organi- 
sere en  rækkefølge.  Der 
blev  båret  vidnesbyrd  om 
evangeliets  sandhed,  om 
tempelarbejdet,  om  hvor 
længe  de  forskellige  havde 
ventet,  om  fællesskabet  og 
glæden  over  den  styrke, 
kammeratskabet  giver.  Til 
sidst  stod  næsten  halvdelen 
af  salen  op,  så  de  kunne  nå 
sidste  runde.  Esther  Larsen 
fortæller: 


-  Det  var  en  oplevelse, 
jeg  aldrig  glemmer.  Flere  af 
de  unge  bar  vidnesbyrd  me- 
re end  én  gang.  Alle  var  så 
fyldt  af  Helligånden,  at  der 
ikke  var  et  tørt  øje  i  den 
store  sal.  Vi  var  alle  meget 
rørte,  omfavnede  hinanden 
og  græd  af  glæde  over,  at  vi 
fik  lov  at  opleve  denne 
skønne  aften  og  mærke  de 
stærke  følelser  der  herskede 
ved  mødet. 

Afslutning 

Næste  morgen,  lørdag,  op 
og  gøre  logierne  klar  til  af- 
rejse. På  det  nye  logi  fik  al- 
le tempelgrupperne  deres 
del  af  rengøringen,  og  alle 
arbejdede  godt  sammen  og 
var  klar  før  tiden.  Så  kl.  10 
kunne  vi  køre  hen  til  temp- 
let og  møde  den  anden  bus. 
Her  tog  vi  et  fælles  billede, 
inden  vi  drog  hjemad  efter 
en  uforglemmelig  uge  med 
godt  sammenhold,  nye  ven- 
skaber og  styrkede  vidnes- 
byrd. 

Hanne  og  Helge  Nørrung 
turledere 


Sammenhold,  sjov  og  minder 
for  livet.  (Foto:  PP) .  i 

London  Templet  genindviet 


Af  Bryan  Qrant 

De  hellige  i  England, 
Skotland,  Wales, 
Nordirland  og  Irland  blev 
efter  2  1/2  års  tålmodig 
ventetid  belønnet  med  en 
åndelig  fest  i  oktober  1992, 
da  London  Templet  blev 
genindviet. 

Templet  var  blevet  luk- 
ket for  nødvendige  reparati- 
oner, og  man  benyttede 
derfor  lejligheden  til  en 
fuldstændig  fornyelse.  Brød- 
rene godkendte  et  åbent 
hus-arrangement  fra  6.-14. 
oktober,  mens  selve  genind- 
vielsen blev  gennemført  i 
10  sessioner  fra  d.  18.-  20. 
oktober. 

Speciel  udstilling 

Der  blev  for  første  gang  i 
Kirkens  historie  planlagt  et 
åbent  hus-arrangement  med 
en  video  og  en  udstilling. 
Det  blev  gennemført  som  et 
samarbejde  mellem  tre  for- 
skellige afdelinger  ved  Kir- 
kens hovedsæde  i  USA.  De 
besøgende  blev  vist  en  sær- 
lig 6-minutters  video,  der 


fortalte  om  templernes  hi- 
storie og  betydning.  Den' 
ledsagende  udstilling  foku- 
serede på  temaer,  der  knyt- 
tede templet  til  familien,  og 
som  fremhævede  templets 
Kristus-centrerede  natur 
samt  templets  hellighed.  De 
besøgende  fik  først  mulig- 
hed for  at  træde  ind  i  temp- 


let efter  at  have  set  videoen 
og  udstillingen. 

Al  PR  til  offentligheden 
centrerede  sig  om  to  bud- 
skaber: 1 )  Sidste  gang  du 
kunne  besøge  denne  byg- 
ning var  for  34  år  siden, 
(1958)  og  næste  gang  er  6 
dage  i  oktober.  2)  Kom  og 
se,  hvorfor  denne  bygning 


London  Templet  ses  her  med 
de  til  genindvielsen  rejste  telte 
omkring  sig.  (Foto:  PS). 

er  den  mest  hellige  for  de 
sidste  dages  hellige  i  Stor- 
britannien. Budskabet  gik 
ind,  efter  at  være  blevet 
forstærket  af  over  150  loka- 
le annoncer  og  gennem 
pressedækning  fra  den  nati- 
onale, regional  og  lokale 
presse.  Det  højt  ansete  ny- 
hedsprogram »News  at 
Ten«  viste  det  åbne  hus 
som  sidste  indslag  med  nog- 
le vidunderlige  optagelser  af 
templet  og  med  et  inter- 
view med  tempelpræsident 
Ralph  Pulman.  Historien 
om  templets  genindvielse 
blev  ligeledes  udsendt  på 
BBCs  nationale  og  interna- 
tionale programmer. 

55.000  besøgende 

London  Templet  ligger  me- 
get kønt  placeret  på  vejen 
fra  London  til  Eastbourne. 
Mange  mennesker  var  me- 
get interesserede  i  at  besøge 
templet.  I  alt  55.223  men- 
nesker besøgte  templet, 
hvoraf  mange  var  ikke- 
medlemmer.  Mange  ikke- 
medlemmer  forventede  at 


Køen  foran  templet  var  ofte  3  timer  lang.  (Foto:  PS) . 

se  en  »mormon-katedral«, 
som  de  sagde,  et  stort  rum 
med  glasmosaikvinduer  og 
et  højt  hvælvet  loft,  og  de 
blev  overrasket  over  at  se 
en  bygning  med  mere  end 
80  rum  og  med  mange  for- 
skellige funktioner.  Ja,  der 
kom  så  mange  mennesker, 
at  man  ofte  måtte  vente  i 
op  til  3  timer  for  at  komme 
ind  til  udstillingen  og  til 
selve  templet. 

Der  kom  små  børn,  gam- 
le mennesker,  gifte  og  enli- 
ge. En  overraskende  stort 
antal  teenagere  og  unge 
mennesker  kom  også.  Det 
var  utroligt  at  se  mennesker 
fra  alle  samfundslag. 

Mange  stærke  følelser 

De  fleste  ikke-medlemmer 
blev  overvældet  af  denne 
oplevelse.  Når  de  forlod 
templet  og  blev  takket  for, 
at  de  kom,  svarede  de  fle- 

o 

ste:  »Ah  nej,  det  er  os,  der 


takker  for,  at  vi  blev  invite- 
ret«. Mange  blev  rørt  til  tå- 
rer. Selv  hærdede  journali- 
ster blev  rørt.  En  af  dem 
vendte  tilbage  samme  aften 
sammen  med  sin  hustru.  De 
fleste  omtalte  bygningens 
skønhed.  To  ikke-medlem- 
mer, to  damer,  sagde  ganske 
enkelt:  »Dette  er  Herrens 
hus!«  Andre,  som  var  ble- 
vet rørt  til  tårer  spurgte: 
»Hvordan  slutter  jeg  mig  til 
jeres  kirke?« 

Mange  mennesker,  som 
havde  besøgt  åbent  hus-ar- 
rangementet ved  indvielsen 
i  1958,  kom  tilbage  for  end- 
nu et  besøg.  En  kvinde, 
som  ikke  var  medlem,  og 
hvis  far  havde  arbejdet  på 
templet,  kom  tilbage.  Fade- 
ren var  nu  død,  men  hun 
kom  for  at  opleve,  hvad 
hendes  far  havde  bidraget 
til.  Et  andet  par,  hvis  søn 
havde  arbejdet  med  forgyld- 
ningen i  det  celestiale  væ- 


relse, kom  for  at  se  sønnens 
færdige  arbejde,  eftersom 
han  havde  fortalt  dem, 
hvor  utroligt  flot  det  cele- 
stiale værelse  var.  En  mand, 
hvis  firma  havde  produceret 
de  fleste  af  møblerne,  blev 
meget  begejstret  over  at  se 
de  skønne  omgivelser,  de 
var  blevet  anbragt  i. 

De  politifolk  og  ambu- 
lancefolk, som  var  på  vagt 
og  som  hjalp  til,  benyttede 
også  lejligheden  til  at  blive 
vist  rundt  i  templet.  Ja,  selv 
mennesker,  som  tilvejebrag- 
te maden,  ønskede  at  se 
templet. 

To  af  missionerne  i  Lon- 
don tilvejebragte  hjælp  ved 
at  stille  missionærerne  til 
rådighed  ved  arrangementet 
og  arbejdede  intenst  sam- 
men med  tempeltjenerne, 
der  ledte  folk  rundt  i  temp- 
let. 

Der  blev  ligeledes  arran- 
geret særlige  rundture  for 


Det  celestiale  værelse  i 
London  Templet  fyldt  af 
skønhed  og  fred.  (Foto:  PS). 


journalister,  borgmestre, 
byggefirmaer,  medlemmer 
af  parlamentet  og  overhu- 
set, præster,  læger,  forret- 
ningsfolk samt  for  mange 
andre,  hvilket  var  meget 
gavnlig  både  for  Kirken  og 
for  dens  kontakter  til  om- 
verdenen. 

Præsident  Gordon  B. 
Hinckley  ledte  de  ti  sessio- 
ner i  forbindelse  med  indvi- 
elsen, og  fra  vores  område- 
præsident lød  der  efterføl- 
gende disse  ord:  »Der  har 
aldrig  været  en  sådan  kon- 
centration af  kraft  i  præste- 
dømmet her,  som  vi  har  op- 
levet nu.  Jeg  tror  det  vil 
skabe  en  åndelig  basis,  som 
vi  kan  bygge  videre  på  i  de 
kommende  måneder  og  år.« 

Medlemmer  af  Ziirich 
Schweiz  Stav  forlader 
templet  efter  indvielsen. 
(Foto:  CN). 


Genindvielsen  af  templet  i  Schweiz 


Der  var  åbent  hus  i 
templet  i  Schweiz 
efter  2  1/2  års  ombygning. 
32.902  ikke-medlemmer  og 
medlemmer  kom  for  at  se 
det  færdige  tempel.  De  gik 
først  ind  i  stavsbygningen 
og  så  en  udstilling  med  bil- 
leder og  tekst,  der  forklare- 
de, hvorfor  vores  kirke  byg- 


ger templer  og  til  hvilket 
formål.  Derefter  blev  der 
vist  en  kort  videofilm,  og  så 
gik  man  fra  stavsbygningen 
gennem  en  gang  til  temp- 
let. De  besøgende  blev  bedt 
om  ikke  at  tale  under  rund- 
visningen, og  man  mærke- 
de, hvordan  de  nød  den 
ånd  og  stilhed,  der  var  i 


templet.  Efter  rundvisnin- 
gen kunne  de  besøgende, 
der  ønskede  det,  få  yderlige- 
re oplysninger  om  Kirken  i 
et  telt,  der  var  opstillet  for- 
an stavsbygningen,  hvor 
missionærer  og  medlemmer 
fortalte  om  vores  verdens- 
omspændende kirke  og 
dens  aktiviteter. 


6700  eksemplarer  af 
Mormons  Bog  uddelt 

Der  blev  uddelt  6.700 
eksemplarer  af  Mormons 
Bog  på  syv  sprog  og  19.070 
eksemplarer  af  specialud- 
gaven af  Stjernen  fra  juni 
1992,  der  fortæller  om 
Kirkens  templer.  Tempel- 
indvielsen fandt  sted  fra 

Ældste  M.  Russell  Ballard  og  Dallin  H.  Oaks  fra  De  Tolvs  Råd 
taler  med  medlemmerne  mellem  indvielsesmøderne  i  templet  i 
Schweiz-  (Foto:  CN) . 


den  23.-  25.  oktober,  hvor 
der  blev  afholdt  10  indviel- 
sessessioner  under  ledelse  af 
præsident  Hinckley  og  præ- 
sident Monson,  desuden 
var  også  ældsterne  Oaks, 
Ballard  og  områdepræsi- 
dentskaberne fra  Frankfurt 
og  Geneve  til  stede. 


Indvielsen  foregik  på 
5  sprog 

Der  var  et  nyt  kor  til  hver 
session,  som  afholdtes  på 
tysk,  fransk,  italiensk, 
spansk,  portugisisk  og  en- 
gelsk. Og  alle  talerne  blev 
således  oversat  fra  engelsk. 
Præsident  Monson  talte 


En  kustode  bærer 
her  på  paraplyer, 
der  blev  god  brug  for 
ved  genindvielsen. 
(Foto:  CN). 


især  om  de  meget  få  ældre 
søskende,  der,  mens  jern- 
tæppet eksisterede,  på 
grund  af  deres  meget  høje 
alder  fik  lov  til  at  forlade 
deres  hjemland  og  rejse  til 
templet  i  Schweiz.  Her  fik 
de  opfyldt  deres  livs  ønske 


om  at  blive  beseglet  til  de- 
res afdøde  ægtefæller,  vel 
vidende,  at  de  aldrig  ville 
komme  til  templet  igen. 
Denne  tale  gjorde  et  dybt 
indtryk  på  alle,  der  huskede 
disse  søskende  og  deres  yd- 
myge ånd.  □ 

Solveig  Thrane 


Revideret 
tempelkalender 

1993 


Du  bør  venligst  foretage  følgende 
rettelser  på  din  tempelkalender,  som 
fandtes  på  side  16  i  december-udga- 
ven  af  Kirkenyt.  Templet  har  siden 
foretaget  følgende  ændringer  i  tern- 
pelkalenderen: 

Uge  20,  den  18.-22.  maj: 

Gøteborg 

Uge  21,  den  25.-29.  maj: 

Oslo 

Uge  37,  den  14.-18.  september: 

Stockholm 

Uge  38,  den  21.-25.  september: 

o 

Århus 

Ældste  Martin  Steen  Jensen 
Irland  Dublin  Mission 
(Foto:  GJ). 


De  blev  glemt 


Da  Kirkenyt  efter  decem- 
bernummerets udgivelse  har 
erfaret,  at  ældste  Thomas 
Olsen,  som  er  på  mission  i 
England  London-missio- 
nen, og  som  kommer  fra 
Københavns  3.  ward,  samt 
ældste  Martin  Steen  Jen- 
sen, som  er  på  mission  i 
Irland  Dublin-missionen, 


o 

og  som  kommer  fra  Ålborg 
ward,  ikke  var  med  blandt 
missionærhilserne,  skal  vi 
hermed  bringe  både  billede 
og  håbet  om  at,  at  ældste 
Olsen  og  ældste  Jensen 
havde  en  glædelig  jul  og  et 
godt  nytår. 

Red. 


Ældste  Thomas  Olsen 
England  London  Mission 
(Foto:  VO). 


Kom  gennem  Mormons  Bog 

på  en  måned 

Mormons  Bog  på  kas- 
settebånd kan  igen 
købes  på  Nordisk  Distribu- 
tions Center  eller  gennem 
dit  lokale  kirkebygningsbib- 
liotek. 

Båndene  er  et  nyt  oplag 
af  bror  Eddie  Karnils  indta- 
ling. Bror  Karnil  er  som  be- 
kendt fastansat  skuespiller 
ved  Odense  Teater,  og  bån- 
dene har  været  totalt  ud- 
solgt i  en  periode. 

Sættet  med  21  bånd  på 
hver  ca.  40  minutter  kan  fx 
afspilles  i  bilen  på  vej  til  ar- 
bejde, om  morgenen  som 
en  god  start  på  dagen  eller  i 
utallige  andre  situationer. 
Sættet  leveres  for  350  kro- 
ner, og  det  kan  være  begyn- 
delsen til  et  nyt  og  forfri- 
skende studium  af  Mor- 
mons Bog. 

Lyt  til  et  bånd  til  eller 
fra  arbejde  hver  dag,  pg  du 
vil  i  løbet  af  en  måned 
komme  gennem  Mormons 
Bog. 

Red. 

